વાંકાનેર : વાંકાનેર તાલુકાના કેરાળા થી લુણસરીયા ગામ વચ્ચે આવેલ રસ્તા બાબતે છેલ્લા ઘણાં સમયથી ખટરાગ ઊભો થયેલ છે અને આ રસ્તો બંધ કરાવવા માટે અગાઉ આત્મવિલોપનની અરજી સંદર્ભે વાંકાનેર મામલતદાર દ્વારા રસ્તો બંધ કરવામાં આવેલ પરંતુ આ રસ્તાનો ઉપયોગ અંદાજિત ૨૦ ગામના લોકો કરતાં હોય અને ખેડૂતોને માર્કેટિંગ યાર્ડ ખાતે માલ લઇ જવા માટે ટુંકો રસ્તો હોય તેમજ વિદ્યાર્થીઓ માટેના વાહનો પણ આ રસ્તે ચાલતા હોય બધા ગામના સરપંચોએ મળી લેખિતમાં કલેકટર અને સંસદ સભ્યને રજૂઆત કરતાં મોરબી જિલ્લા કલેક્ટર દ્વારા આ હયાત રસ્તો ખોલવા માટે વાંકાનેર પ્રાંત અધિકારીને લેખિત હુકમ કરવામાં આવેલ તેમ છતાં આજદિન સુધી આ રસ્તો ખોલવામાં ન આવતાં કેરાળા ગામના સામાજિક ન્યાય સમિતિના ચેરમેન એન. પી. સોલંકી દ્વારા મુખ્યમંત્રીને વાંકાનેર મામલતદાર મારફત અરજી આપી જો આ રસ્તો દસ દિવસમાં ખોલવામાં નહિં આવે તો હયાત રસ્તા પર તારીખ ૩/૧/૨૦૧૯ ના રોજ સવારે ૧૦:૦૦ કલાકે જાહેરમાં આત્મવિલોપન કરવાની જાહેરાત કરતાં અધિકારીઓમાં દોડધામ મચી ગયેલ.